Publication: Magyar Közlöny
Issue: MK-2002-144 (Year: 2002, Number: 144)
Era: 1990-2004
Section: a 22/2002. (XI. 22.) GKM rendelethez
Paragraph Index: 336

20. Az elsõ hitelesítés 20.1. Általános elõírások 20.1.1. A mérõrendszerek elsõ hitelesítését egy vagy több szakaszban lehet elvégezni. 20.1.1.1. Egy szakaszban lehet elvégezni abban az esetben, ha az egész rendszert teljességében egy gyártó állította elõ, szétszerelés nélkül lehet szállítani és olyan feltételek mellett lehet ellenõrizni, amelyek szerint üzemeltetni szándékozzák. 20.1.1.2. Minden egyéb esetben két szakaszban kell elvégezni. Az elsõ szakasz csak a mérõre vonatkozik, vagy a hozzá tartozó segédberendezéssel együtt szerelt mérõre, függetlenül attól, hogy azok egy részegységbe tartoznak, vagy sem. Az elsõ szakasz vizsgálatát próbapadon végzik (lehetõleg a gyártó üzemében), vagy beüzemelt mérõrendszerben. Ebben a lépésben a mérésügyi vizsgálatok más folyadékkal is elvégezhetõk, mint amelyekre a rendszert szánják. A második szakasz a mérõrendszert a szokásos mûködési feltételek mellett vizsgálja. Ezt a telepítés helyén kell elvégezni, a szokásos mûködési feltételek mellett, és azzal a folyadékkal, amelyre szánták a mérõrendszert. A második szakaszt el lehet végezni egy, az illetékes hitelesítõ szervezet által kiválasztott helyen, ha a mérõrendszer szétszerelés nélkül szállítható és a vizsgálatok olyan feltételek mellett végezhetõk el, mint amelyekkel a mérõrendszert üzemeltetni szándékozzák. 20.2. Vizsgálatok 20.2.1. Ha az elsõ hitelesítést két szakaszban végzik, az elsõ szakasznak a következõkbõl kell állnia:

Source: https://magyarkozlony.hu/hivatalos-lapok/4d802452610a683a027fb957d1a57ae4e1f111aa/dokumentumok/18f8a50d70e4a191f8c2dc2ce163ba821cc1ea1a/letoltes